Forslag til forretningsorden:

1. Alle som ønsker ordet viser dette ved å løfte sitt utleverte nummererte registreringskort. Møteleder noterer innlegg i rekkefølge på bakgrunn av dette.

2. Det gis maksimum 3 innlegg pr. deltaker i samme sak.

3. Alle gis mulighet til replikk til siste innlegg. Det presiseres at det er replikk direkte til siste talers innlegg. Ønsker man replikk, viser man dette ved å løfte det nummererte registreringskortet og V-tegn.

4. Forlanger man ordet til forhold som gjelder forretningsorden og/eller saksopplysninger, løfter man sitt nummererte registreringskort og T-tegn.

5. Dirigenten kan foreslå strek når dirigenten mener alle sider og momenter ved en sak er kommet fram.

6. Ingen får tegne seg for innlegg / replikk etter at strek er satt.

7. Det fastsettes ingen taletid, men dirigenten kan foreslå begrenset taletid dersom møtet drar ut i tid.

Stemme-/voteringsregler:

1. Alle avstemninger avgjøres ved alminnelig flertall av de avgitte stemmer. Blanke stemmer er å anse som ikke avgitt.

2. Valg foregår skriftlig dersom det foreligger mer enn ett forslag. Når et valg er enkeltvis og en kandidat ikke oppnår mer enn halvparten av de avgitte stemmer, foretas bundet omvalg blant de to kandidater som har oppnådd flest stemmer. Er det ved omvalg stemmelikhet, avgjøres valget ved loddtrekning.

3. Når det ved valg velges flere ved én avstemming, må alle for å anses som valgt ha mer enn halvparten av de avgitte stemmer (dette gjelder ikke ved valg av varamedlemmer) Hvis ikke tilstrekkelig mange kandidater har oppnådd dette i første omgang anses de valgt som har fått mer enn halvparten av stemmene. Det foretas så bundet omvalg mellom de øvrige kandidater, og etter denne avstemming, anses de valgt som har fått flest stemmer. Er det ved omvalg stemmelikhet, avgjøres valget ved loddtrekning